Nefrektomija
<s>Nefrektomija jedan je od hirurških zahvata u urologiji kojim se vrši parcijalno ili totalno vađenje obolelog bubrega sa okolnim masnim tkivom i pripadajućim ovojnicama, sa ili bez odstranjenja nadbubrežne žlezde i okolnih zahvaćenih struktura.</s><s>Radikalna nefrektomija je tretman izbora kod malignih bolesti bubrega.</s>

<s>Istorija</s>

<s>2. avgusta 1869. — Gustav Simon (Gustav Simon, 1824-1876), nemački hirurg, izveo je prvu uspešnu nefrektomiju u Hajdelbergu.</s><s>Pre prve humane nefrektomije Simon je operativni zahvat izvodio na eksperimentalnim životinjama.</s><s>Nakon brojnih istraživanja na životinjama on je dokazao da preostali zdrav bubreg može biti dovoljan za izlačuvanje mokraće i normalan život nefrektomisanog bolesnika.</s><s>1878. — Koher je obavio prednju transperitonealnu nefrektomiju preko reza na srednjoj trbušnoj liniji.</s><s>1881. — Moris je obavio prvu nefrolitotomiju.</s><s>On je kasnije i definisao nefrolitijazu, nefrolitotomiju, nefrektomiju, i nefrotomiju.</s><s>1884. — Vels je da bi otstranio perirenalni fibrolipom obavio prvu parcijalnu nefrektomiju.</s><s>1913. — Berg je prvi primenio poprečni trbušni rez u nefrektomiji zbog niže učestalosti peritonitisa i drugih abdominalnih komplikacija povezanih sa prednjim pristupom.</s><s>1950. — Razvoj sigurnih trbušne tehnika doveo je do sve češće primene prednjeg pristupa.</s><s>1963. — Robson je opisao značaj radikalne nefrektomije za uspešno preživljavanje bolesnika sa karcinoma bubrega.</s><s>1990. — Kliman je na Univerzitetu u Vašingtonu obavio prvu laparoskopsku nefrektomiju.</s>

<s>Indikacije 
Nefrektomija je indikovana kod bolesnik sa nepovratnim oštećenjem bubrega zbog:
 Simptomatskih hroničnih infekcija,
 Opstruktivnih promena u bubregu
 Kamena u bubregu
 Teške traumatske povrede bubrega.</s><s>Renovaskularne hipertenzija izazvana bolestima bubrežnih arterija.</s><s>Teškog unilateralnog oštećenje parenhima bubrega izazvanog nefrosklerozom, pijelonefritisom, refluksnom ili urođenim displazijom bubrega.</s><s>Lokalizovanog karcinoma bubrega,drugih tumora ili uznapredovalih metastaza u bubregu.</s><s>Radikalna nefrektomija je tretman izbora kod malignih bolesti.</s><s>Kada je dijagnoza karcinoma bubrega postavljena u ranoj fazi bolesti, lečenje bolesnika može biti uspešno konzervativnom hirurškom tehnikom koja omogućava uklanjanje tumorskih promena (sa periferije do zdravog tkiva) i očuvanje normalne funkcije.</s>

<s>Kontraindikacije 
 Ako nefrektomijom može biti povređen bilo koji organ u blizini operativnog polja.</s><s>Povrede bubrega koje se zbrinjavaju za vreme nefrektomije, ako mogu produžiti oporavak i izazvati komplikacije.</s><s>Laparoskopska delimična nefrektomija je novi modalitet koji se sve više koristi, jer nudi brže oporavka od otvorene delimične nefrektomije.</s><s>Međutim, ona je povezana sa većom stopom velikih intraoperativnih i drugih uroloških komplikacija.</s><s>Laparoskopska delimična nefrektomija treba da bude rezervisana samo za pacijente sa malim ektopičnim tumorima i treba da je obavljaju isključivo dobro obučeni laparoskopski urolozi.</s>

<s>Vrste nefrektomije prema metodi izvođenja</s>

<s>Klasična nefrektomija na otvorenom trbuhu 
Intervencija se provodi se pod opštom anestezijom bolesnika.</s><s>Sama intervencija počinje nakon što se pristupi bubregu kroz otvor načinjen na trbušnom zidu ispod rebarnog luka zahvaćene strane (ili zavisno o veličini i lokalizaciji procesa, između donja 2 rebra).</s>

<s>Nakon pristupa bubregu vrši se prvo podvezivanje svih krvnih sudova koji krvlju snabdevaju bubreg.</s><s>Potom se tkivo koje ga okružuje pašnjivo odvaja od bubreg i ostalog tkiva, bez da se povredi ovojnica bubrega.</s>

<s>Sledeći akt je podvezivanje i odstranjivanje uretera (cevi koja odvodi mokraću iz bubrega u mokraćnu bešiku).</s>

<s>Na kraju se bubreg zajedno sa pripadajućim krvnim sudovima i masnom ovojnicom, u komadu odstranuje iz trbušne duplje i šalje na detaljnu patohistološku analizu.</s>

<s>Svako krvarenje se zaustavlja a rana na trbuhu se zatvara (ušiva).</s>

<s>Laparoskopska nefrektomija 
Laparoskopska nefrektomija je operativni zahvat na bubregu koji se izvodi uz pomoć specijalnog insstrumenta, laparoskopa, koji se kroz male otvore na trbuhu uvodi u trbušnu duplju.</s><s>Takva intervencija nosi manju smrtnost od klasične, otvorene operacije, i može biti - prosta nefrektomija, nefroureterektomija, radikalna nefrektomija, parcijalna nefrektomija.</s>

<s>Prosta nefrektomija 
Izvodi se kod benignih oboljenja bubrega, kao što su terminalni pijelonefritis, tuberkuloza bubrega, afunkcija bubrega različitog porekla.</s>

<s>Radikalna nefrektomija 
Ova nefrektomija je kompleksna procedura u kojoj se bubreg vadi sa okolnim strukturama (masno tkivo, limfne žlezde, nadbubrežna žlezda ...).</s><s>Izvodi se kod bubrežnih tumora.</s>

<s>Nakon pravljenja prostora korišćenjem ugljen-dioksida, kroz male otvore na koži ubacuj se kamera i instrumenti.</s><s>Na glavne krvne sudove bubrega se stavljaju specijalni plastični klipsevi sa bravom, i nakon toga presecaju.</s><s>Bubreg sa tumorom se izvlači napolje u specijalnoj kesi, kroz otvor na koži promera nekoliko santimetara, nastao spajanjem dva već napravljena mala otvora.</s>

<s>Operacije prosečno traje 120-150 min.</s><s>Pacijent izlazi iz bolnice nakon 3-4 dana.</s>

<s>Parcijalna nefrektomija 
Izvodi se kad je tumor bubrega malih dimenzija (manji od 4 santimetra).</s><s>Laparoskopskom operacijom uklanja se samo tumor, a preostali deo bubrega je sačuvan.</s><s>Na uspešan ishod operacije pored veličine tumora utiče i njegova lokalizacija.</s><s>Protok krvi kroz bubreg se privremeno prekida na 20-30 minuta.</s><s>Moguća su operativna oštećenja funkcije preostalog dela bubrega.</s><s>Gubitak krvi je veći nego kod radikalne laparoskopske nefrektomije.</s><s>Prosečno trajanje operacije 150-180 min.</s><s>Pacijent ide kući 4-5 dana nakon operacije.</s>

<s>Izvori</s>

<s>Literatura 
 Sorbellini M, Kattan MW, Snyder ME, et al. A postoperative prognostic nomogram predicting recurrence for patients with conventional clear cell renal cell carcinoma.</s><s>J Urol.</s><s>2005 Jan. 173(1):48-51. [Medline].</s><s>Steinberg AP, Finelli A, Desai MM, et al. Laparoscopic radical nephrectomy for large (greater than 7 cm, T2) renal tumors.</s><s>J Urol.</s><s>2004 Dec. 172(6 Pt 1):2172-6. [Medline].</s><s>Tosaka A, Ohya K, Yamada K, et al. Incidence and properties of renal masses and asymptomatic renal cell carcinoma detected by abdominal ultrasonography.</s><s>J Urol.</s><s>1990 Nov. 144(5):1097-9. [Medline].</s><s>Tsui KH, Shvarts O, Smith RB, Figlin R, de Kernion JB, Belldegrun A. Renal cell carcinoma: prognostic significance of incidentally detected tumors.</s><s>J Urol.</s><s>2000 Feb. 163(2):426-30. [Medline].</s><s>Varkarakis IM, Bhayani SB, Allaf ME, Inagaki T, Gonzalgo ML, Jarrett TW.</s><s>Laparoscopic-assisted nephrectomy with inferior vena cava tumor thrombectomy: preliminary results.</s><s>Urology.</s><s>2004 Nov. 64(5):925-9. [Medline].</s><s>Wagner JR, Walther MM, Linehan WM, White DE, Rosenberg SA, Yang JC.</s><s>Interleukin-2 based immunotherapy for metastatic renal cell carcinoma with the kidney in place.</s><s>J Urol.</s><s>1999 Jul. 162(1):43-5. [Medline].</s><s>Zeman RK, Cronan JJ, Rosenfield AT, Lynch JH, Jaffe MH, Clark LR.</s><s>Renal cell carcinoma: dynamic thin-section CT assessment of vascular invasion and tumor vascularity.</s><s>Radiology.</s><s>1988 May.</s><s>167(2):393-6. [Medline].</s>

<s>Spoljašnje veze</s>

<s>Radical Nephrectomy</s>

<s>Urologija
Hirurgija</s>

